CELEX: 32008D0056
Language: da
Date: 2008-01-16 00:00:00
Title: 2008/56/EF: Kommissionens beslutning af 16. januar 2008 om medlemsstaternes forlængelse af midlertidige godkendelser af de nye aktivstoffer benthiavalicarb, proquinazid og sølvthiosulphat (meddelt under nummer K(2008) 9) (EØS-relevant tekst)

17.1.2008   
            
            
               DA
            
            
               Den Europæiske Unions Tidende
            
            
               L 14/26
            
         
      KOMMISSIONENS BESLUTNING
   
   af 16. januar 2008
   om medlemsstaternes forlængelse af midlertidige godkendelser af de nye aktivstoffer benthiavalicarb, proquinazid og sølvthiosulphat
   (meddelt under nummer K(2008) 9)
   (EØS-relevant tekst)
   (2008/56/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 1, fjerde afsnit, og
   ud fra følgende betragtninger:
   
               (1)
            
            
               Belgien modtog i april 2002 en ansøgning i henhold til artikel 6, stk. 2, i direktiv 91/414/EØF fra Kumiai Chemicals Industry Co. Ltd om optagelse af aktivstoffet benthiavalicarb i bilag I til direktiv 91/414/EØF. Ved Kommissionens beslutning 2003/35/EF (2) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (2)
            
            
               Det Forenede Kongerige modtog i januar 2004 en ansøgning fra DuPont (UK) Ltd vedrørende proquinazid. Ved Kommissionens beslutning 2004/686/EF (3) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (3)
            
            
               Nederlandene modtog i januar 2003 en ansøgning fra Enhold B.V. vedrørende sølvthiosulphat. Ved Kommissionens beslutning 2003/850/EF (4) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (4)
            
            
               Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og for at medlemsstaterne foreløbigt kan godkende plantebeskyttelsesmidler, der indeholder de pågældende aktivstoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstofferne og plantebeskyttelsesmidlet ud fra direktivets krav, opfyldes.
            
         
               (5)
            
            
               Virkningerne af disse aktivstoffer på menneskers sundhed og miljøet er blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgerne har foreslået. De rapporterende medlemsstater forelagde udkast til vurderingsrapporter for Kommissionen den 10. maj 2004 (benthiavalicarb), den 9. juni 2006 (proquinazid) og den 9. november 2005 (sølvthiosulphat).
            
         
               (6)
            
            
               Efter at de rapporterende medlemsstater forelagde udkastene til vurderingsrapporter, har det været nødvendigt at anmode ansøgerne om yderligere oplysninger og at lade de rapporterende medlemsstater undersøge disse oplysninger og forelægge deres vurderinger. Gennemgangen af dossiererne fortsætter derfor, og det vil ikke være muligt at afslutte evalueringen af dossiererne inden for den periode, der er fastsat i Rådets direktiv 91/414/EØF.
            
         
               (7)
            
            
               Da den hidtidige evaluering ikke umiddelbart giver anledning til bekymring, bør medlemsstaterne kunne forlænge de midlertidige godkendelser af plantebeskyttelsesmidler, der indeholder de pågældende aktivstoffer, med en periode på 24 måneder i overensstemmelse med artikel 8 i direktiv 91/414/EØF, så undersøgelsen af dossiererne kan fortsætte. Det forventes, at evalueringen kan afsluttes, og der kan træffes beslutning om eventuel optagelse af benthiavalicarb, proquinazid og sølvthiosulphat i bilag I inden for 24 måneder.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Medlemsstaterne kan forlænge midlertidige godkendelser af plantebeskyttelsesmidler, der indeholder benthiavalicarb, proquinazid eller sølvthiosulphat, for en periode på højst 24 måneder fra datoen for denne beslutnings vedtagelse.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 16. januar 2008.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 230 af 19.8.1991, s. 1. Senest ændret ved Kommissionens direktiv 2007/76/EF (EUT L 337 af 21.12.2007, s. 100).
   
      (2)  EFT L 11 af 16.1.2003, s. 52.
   
      (3)  EUT L 313 af 12.10.2004, s. 21.
   
      (4)  EUT L 322 af 9.12.2003, s. 28.